8 heerlike disse op ’n begroting - Voelgoed
Tuis Voelgoed Huis, ens 8 heerlike disse op ’n begroting
8 heerlike disse op ’n begroting
Jy kan nog lekker eet! Ons wys jou hoe om heerlike etes voor te berei al is jy op ’n stywe begroting.
Pasta met ham en murgpampoentjies
750 ml melk gekruide lensies
handvol tiemie, blaartjies afgetrek
200 g toebroodjieham, in 2 cm-blokkies gesny
1. Maak die pasta gaar volgens die aanwysings op die pakkie. Gebruik ’n groenteskiller om die murgpampoentjies in linte te sny.
2. Verhit die olie oor matig hoë hitte en soteer die uie en knoffel. Sprinkel die meel oor en roer om te meng. Verwyder van hitte en voeg die melk geleidelik by terwyl die mengsel aanhoudend geroer word. Laat oor matige hitte kook vir ongeveer 5 minute, tot dik.
3. Voeg die murgpampoentjies en tiemie by en laat kook vir 5 minute. Geur en roer die pasta en ham by.
Deur Margie Els-Burger bygestaan deur Nomvuselelo Mncubi. Foto: Roelene Prinsloo
Gerookte vis en rysslaai
250 ml bruinrys
300 g gerookte vis (soos snoek of skelvis), vel en grate verwyder
handvol kersietamaties, gehalveer
1. Maak die rys gaar volgens die aanwysings op die pakkie. Kook die eiers vir 5-8 minute (vir sagte eiers). Dreineer onder koue water en dop af.
2. Verhit die olie oor matige hoë hitte en soteer die ui en knoffel. Voeg die kerriepoeier by en kook vir ’n minuut. Geur en vlok die vis. Voeg die vis, rys, koljander en tamaties by die mengsel in die pan.
3. Druk ’n bietjie suurlemoensap na smaak bo-oor uit en sit voor met die oorblywende wiggies en ’n eier bo-op.
500 g boerewors, in 6 cm-stukkies gesny
olyfolie, om oor te sprinkel
410 g blik Mediterreense tamaties
2 takkies roosmaryn, blaartjies afgetrek
1. Stel die oond op 230 °C. Meng die eiers, melk, yswater en meel saam. Geur en hou in die yskas.
2. Plaas die boerewors en die ui in ’n 23 cm x 8 cm oondvaste bak en besprinkel met olie. Bak ongeveer 10 minute tot goudkleurig.
3. Voeg die tamaties en roosmaryn by en bak nog 5 minute. Geur. Giet die beslag oor die mengsel en bak ongeveer 15 minute tot goudbruin.
Genoeg vir 6 tertjies
200 g murgpampoentjies, in linte gesny
200 g babatamaties
handjievol grasuie, gekap
1. Stel die oond op 180 °C. Smeer 6 klein quiche-pannetjies.
2. Rol die deeg uit en voer die pannetjies daarmee uit. Plaas op ’n bakplaat en bak blind vir 10 minute. Haal uit oond en laat effens afkoel.
3. Strooi die murpampoentjies, tamaties en fetakaas onder in elke basis en geur goed.
4. Gebruik ’n groot beker en meng die eiers, suurroom en grasuie. Geur na smaak en giet die vulsel in die pasteibasisse. Bak 25 minute of tot gestol. Sit voor met ’n groen slaai.
Deur Leila Saffarian. Foto: Stockfood
Tyd: 50 minute
3 ml rissiepoeier (opsioneel)
skil en sap van 1 suurlemoen + ekstra om op te dien
250 g basmati-rys
750 ml groenteaftreksel
2 x 170 g blikke tunastukke in soutwater, gedreineer
handvol koljanderblare, gekap
1. Verhit die olie in groot braaipan oor matig hoë hitte en soteer die uie en knoffel vir 3 minute tot goudkleurig.
2. Voeg die kerriepoeier, borrie, rissiepoeier, komyn en suurlemoenskil by. Braai vir 1-2 minute.
3. Voeg die rys by en bedek met die speserye en olie. Voeg die suurlemoensap en groenteaftreksel by en geur.
4. Bring tot kookpunt, verlaag dan die hitte tot matig en laat ongeveer 20 minute prut of tot die rys gaar is.
5. Meng die tuna en koljander deur en sit voor met ekstra suurlemoenwiggies.
Deur Leila Saffarian. Foto: Graeme Wyllie
2 eiervrugte, in happiegrootte gesny
410 g blik lensies, gedreineer
180 ml ongegeurde jogurt
handvol kruisementblare, gekap
1. Verhit die olie oor hoë hitte en maak die eiervrugte in sarsies gaar tot goudkleurig.
2. Voeg die uie by en soteer. Voeg die kerriepoeier en suiker by en laat kook vir 1 minuut. Geur. Meng die lensies by en laat 5 minute kook.
3. Voeg suurlemoensap na smaak by. Meng die jogurt en kruisementblare en sit voor bo-op die lensie-en-eiervrugmengsel.
Deur Margie Els-Burger bygestaan deur Nomvuselelo Mncubi. Foto’s: Roelene Prinsloo
Biefkebabs met murgpampoentjiehoemoes
Tyd: 40 minute + 30 minute verkoeltyd
10 ml droë oreganum
5 ml droë rissievlokkies, opsioneel
600 g kruisskyf, in blokkies (of volstruisfilet)
8 medium bamboespenne, geweek
1 bakkie murgpampoentjies, in dun skyfies gesny
1 x 410 g blik keker-ertjies, afgespoel en gedreineer
vars suurlemoen, vir opdiening
vars roket, vir opdiening
1. Meng al die bestanddele vir die kebabs in ’n groot bak. Bedek met kleefplastiek en verkoel in yskas vir 30 minute.
2. Haal die vleis uit die yskas en ryg op die penne. Verhit ’n groot riffelpan en maak gaar volgens smaak. Verwyder van hitte en hou eenkant.
3. Vir die hoemoes: Plaas die murgpampoentjies op ’n bakplaat, bedruip met 15 ml olyfolie en geur goed. Rooster in ’n vooraf verhitte oond teen 200 °C vir 15-20 minute.
4. Plaas die murgpampoentjies, oorblywende olyfolie, keker-ertjies, tahini, suurlemoensap en knoffel in ’n menger en verwerk vinnig om ’n dik pasta te vorm. Geur goed. Voeg meer suurlemoensap by indien nodig en 15-30 ml water as die mengsel te dik is.
5. Sit die kebabs voor saam met die hoemoes en baie vars suurlemoen en roketblare.
Deur Leila Saffarian bygestaan deur Nomvuselelo Mncubi. Foto: Dylan Swart
Oliebolletjies met suiker en kaneel
Tyd: 30 minute + rystyd
360 g koekmeel
5 ml neut
325 ml louwarm melk
500 750 ml olie, vir diepbraai
suiker en kaneel om mee te bedek
1. Sif die meel, sout en neut saam. Voeg kitsgis en suiker by.
2. Klits die eiers, vanieljegeursel en louwarm melk liggies saam. Voeg by die meelmengsel saam met die gesmelte botter. Meng goed en knie minstens 15 minute totdat die deeg sag en klewerig is.
3. Plaas die deeg in ’n gesmeerde bak, bedek met ’n klam lap en laat op ’n warm plek staan om te rys tot die volume verdubbel het.
4. Keer die deeg uit op ’n oppervlak wat liggies met meel bestrooi is. Bestuif albei kante van die deeg met meel – dit sal voorkom dat dit vasklou. Rol die deeg uit tot ’n dikte van 5 mm. Gebruik ’n klein olieboldrukker of ’n klein ronde koekiedrukker om die vormpies uit te druk.
5. Plaas die oliebolle op ’n bakplaat en laat weereens toe om te rys tot dubbel die volume.
6. Verhit intussen die olie in ’n diep swaarboomkastrol. Diepbraai die oliebolle tot ligbruin aan albei kante, ongeveer 30 sekondes. Braai 5-8 oliebolle op ’n slag, na gelang van die grootte van die kastrol.
7. Skep oliebolle met ’n gaatjieslepel uit die olie en plaas op ’n papierhanddoek. Toets die eerste oliebol om seker te maak dit is gaar.
8. Meng suiker en kaneel in ’n klein bakkie. As die oliebolle genoeg afgekoel het om te hanteer, rol hulle liggies in die suikermengsel om aan albei kante bedek te word.
9. Sit vars voor aangesien die oliebolletjies nie lank goed gaan bly nie.
Deur Dorah Sitole. Foto: Vanessa Lewis
Vorige artikelMooier op ’n knap begroting
Volgende artikelPierre Vee – humor is die sleutel